alexandrainst/scandi-wiki huggingface dataset:
Mari Bjone

Mari Bjone () er ein norsk tidlegare friidrettsutøvar frå Oslo. Åra 1990-93 og 1995-2000 vart ho noregsmeister i 400 meter hekk, under NM 1996 tok ho gullmedaljen også på 400 meter.

Aktiv
Bjone fekk sitt gjennombrot i 1990-sesongen, då ho vann langhekken i noregsmeisterskapen for fyrste gong og overraska med å ta sølvmedaljen på 400 meter. Det neste tiåret var ho den beste langhekkløparen i landet på kvinnesida. Under B-Europacupen for landslag på Fana stadion i Bergen den 28. juni 1996 presterte ho personbeste i spesialøvinga då ho vart nummer 4 på tida 57,06. Ionela Târlea frå Romania vann løpet med sine 55,61 sekund.

Bjone sanka 18 NM-medaljar i tida 1990-2002. Tolv (10-2-0) i 400 m hekk, fem (1-1-3) på 400 m og ein bronse i 100 m hekk. Ho melde seg inn i IL i BUL  då ho var  12 år gammal og representerte idrettslaget til 2001. Etter ho fekk jobb på Høgskolen i Lillehammer var ho medlem i Lillehammer IF.

Plasseringar i internasjonale meisterskap
EM 1990 i Split: Utslått i kvalifiseringa i 400 m hekk (59,65=nr 28)
EM 1998 i Budapest: Utslått i kvalifiseringa i 400 m hekk (58,13=nr 20)

Personbeste
400 meter: 53,67 (Oslo, 1996)
100 m hekk: 14,29 (Uddevalla, 1996)
400 m hekk: 57,06 (Bergen, 1996)

Utgjevingar

Kjelder

friidrett.no

Norske friidrettsutøvarar
Norske hekkeløparar
Norske sprintarar
Noregsmeistrar i friidrett
John Tenniel

John Tenniel () var ein britisk illustratør. Han fekk tyding i samtida gjennom ei mengde satiriske vitseteikningar for det engelske vittigheitsbladet Punch, der han bidrog med illustrasjonar og politiske kommentarteikningar i over femti år. Han illustrerte også ei rekkhe barnebøker. I seinare tid har han særleg vore kjend for dei første illustrasjonane til Lewis Carroll sine absurde klassikarar Alice i Eventyrland  (Alice's Adventures in Wonderland, 1865) og Gjennom speilet (Through the Looking-Glass, 1871).

I 1893 blei Tenniel utnemnd til riddar (Knight Bachelor) av dronning Viktoria for den kunstnariske innsatsen sin. Han kunne deretter titulera seg sir.

Galleri

Kjelder 

Denne artikkelen bygger på «John Tenniel» frå ,  den 15. september 2021.

Bakgrunnsstoff 

Britiske illustratørar
Kunstnarar frå London
Edmund Potter

Edmund Potter () var ein engelsk industrimann og parlamentsmedlem frå Manchester. Han var bestefar til  Beatrix Potter.

Edmund Potter var ein unitarist frå Manchester. Onkelen hans John Potter dreiv med kalikotrykk, og Edmund dreiv ei tid Dinting Vale Printworks saman med sonen til John, Charles Potter. Samarebeidet blei seinare oppløyst. Edmund gifta seg med Jessica Crompton, og dei fekk sju barn.

Han flytta verksemda si til  Glossop i 1825, bygde opp att Joseph Lyne si Boggart Mill, og gjorde fabrikken om til eit stofftrykkeri. Opphavleg hadde ein trykt mønster på kaliko for hand, men Potter introduserte presis maskintrykking. I 1883 hadde fabrikken 350 tilsette, og hadde trykka 1 million stoff på 42 maskinar. Edmund Potter and Co var den største kalikotrykkfabrikken i verda. 
Verksemda slo seg saman med fleire rivalar og blei til Calico Printers' Association i 1899.

Potter bygde Dinting Lodge til familien sin i 1842 i nærleiken av fabrikken. I 1855 bygde han eit bibliotek med leseal for arbeidarane sine. Då han kjøpte Dinting Mill i nærleiken gjorde han overetasjen om til ein skule for ungar og yngre deltidsarbeidarar ved fabrikken.

Frå 1861 til 1874 sat han som liberalt parlamentsmedlem for Carlisle.

Kjelder

Denne artikkelen bygger på «Edmund Potter» frå ,  den 15. september 2021.  
 
Medlemmar av Royal Society
Medlemmer av det britiske Underhuset
Engelske industrifolk
Gallowayfe

Gallowayfe er ein britisk kjøtferase som stammar frå Galloway i Sørvest-Skottland.

Rasen er naturlig kollete. Mulepartiet er breitt. Pelsen er tradisjonelt svartbrun, men dyra kan ha fleire fargevariantar. Gallowayfe har under- og ytterpels med lange dekkhår og krøllete ullen underpels, som isolerer mot både kulde og varme. Dekkhåra verker vassavvisande. Halsen er kort. Bekkenet er breitt, og føtene er korte og robuste. Den skotske opphavlege varianten er noko mindre enn den amerikanske. Oksar av den skotske varianten veg omkring 700–800 kg, medan kua veg omkring 400–450 kg. Fødselsvekta til kalvane ligg på 25–32 kg.

Gallowayfe er rolege og lette å omgåast. Om dei oppfattar eit trugsmål held flokken seg samla og danna felles front mot fienden. 
Feet er i stand til å fordøya store mengder av næringsfattige vekstar som lyng.

Ved slakting gjev gallowayfe høge kjøtprosentar. Dyra veks sakte. Ein okse bruker ca. 18 månader på å bli mogen for slakt.

Kjelder

Denne artikkelen bygger på «Gallowayfe» frå ,  den 15. september 2021.  
 

Britiske husdyr
Kjøtfe
NM i friidrett 2021

Noregsmeisterskapen i friidrett 2021, hovudmeisterskapen, vart avvikla på Kristiansand stadion i dagane 10. til 12. september med Kristiansands Idrettsforening som arrangørar. 

Jakob Ingebrigtsen fekk tildelt kongepokal for sitt 1500-meterløp og Karoline Grøvdal for sitt løp på 5 000 meter.

Menn

100 m

200 m

400 m

800 m

1500 m

5 000 m

10 000 m

110 meter hekk

400 m hekk

3 000 m hinder

Høgdehopp

Stavhopp

Lengdehopp

Tresteghopp

Kulestøyt

Diskoskast

Sleggjekast

Spjutkast

Kvinner

100 m

200 m

400 m

800 m

1500 m

5 000 m

10 000 m

100 meter hekk

400 m hekk

3 000 m hinder

Høgdehopp

Stavhopp

Lengdehopp

Tresteghopp

Kulestøyt

Diskoskast

Sleggjekast

Spjutkast

Kjelder

Noregsmeisterskap i friidrett
Noregsmeisterskap i 2021
Idrettstilskipingar i Agder
Grete Kirkeberg

Grete Kirkeberg Mørk () er ein norsk tidlegare friidrettsutøvar frå Eidskog i Hedmark. Ho vart tre gongar noregsmeister på 5 000 meter og fire gongar på 10 000 meter. Elles vann ho sju NM-gull i terrengløp og eitt i gateløp.

Aktiv
Kirkeberg vann NM-gull på 5 000 m i 1985. Sommaren 1986 var ho i sitt livs form. Då Ingrid Kristiansen den 5. juli sette verdsrekord på Bislett stadion i Oslo, kom Kirkeberg i mål på 32.37,9 og livsbeste på distansen. Fem veker seinare, den 10. august 1986, presterte Kirkeberg livsbeste også på 5 000 m. Under NM i friidrett på Sandnes vann ho distansen på tida 15.45,9. Sidan vann Kirkeberg gullmedaljen på 5 000 m i NM 1992 og på 10 000 m i noregsmeisterskapen i 1994, 1996, 1997 og 1998. 

Kirkeberg deltok mykje i terrengløp og gateløp. Peroden 1985-87 vart ho norsk meister i terrengløp  sju gongar. I 1993 vann ho NM halvmaraton og Stockholm maraton. Høgdepunktet kom då ho saman med Hilde Stavik og Brynhild Synstnes tok sølvmedaljen i verdsmeisterskapen i halvmaraton 1994 i Oslo. Åra 1996 og 1998 sigra Kirkeberg i Stockholmmaraton.

Etter å ha vore medlem i Skotterud IL til 1982, representerte Kirkeberg 1982-88 Høybråten og Stovner IL, 1990-94 Kongsvinger IL og 1995-98 SK Vidar.

Kjelder

Denne artikkelen bygger på «Grete Kirkeberg» frå ,  den 16. september 2021.  

Norske langdistanseløparar
Noregsmeistrar i friidrett
Folk frå Eidskog
NM i turn 1973 for kvinner

Noregsmeisterskapen i turn 1973 for kvinner vart arrangert i Kristiansund helga 26.–27. mai med Kristiansund Turnforening som arrangør. Deltakarane tevla i åttekamp, med både obligatoriske og sjølvvalde program i dei fire øvingane: bom, frittståande, hopp og skranke.

I sjølvvalde øvingar var Unni Holmen den beste i frittståande og hopp og Jill Schau i skranke. På bommen fekk dei same to lik bestekarakter.

Åttekamp

Kjelder
Bergens Arbeiderblad 28. mai 1973

Noregsmeisterskap i 1973
Noregsmeisterskap i turn
Idrettstilskipingar i Møre og Romsdal
Idrett i Kristiansund‎
I'm Deranged

«I'm Deranged» er ein song skriven av David Bowie og Brian Eno i 1995 for albumet Outside. Musikalsk og tekstmessig deler songen mange tema med «Look Back in Anger» frå Lodger (1979), inkludert ein engel som syner seg for artisten. Dei to songane vart ofte spelt saman under Outside-turneen i 1995.

Andre utgjevingar
 To ulike forkorta versjonar vart nytta i filmen Lost Highway i 1997. Songen vart spelt under både introen og rulleteksten av songen og finst på filmmusikkalbumet. På versjonen under rulleteksten startar songen med acapella vokal, før akkompagnementet vert tona gradvis inn. 
 Ein «Jungle remix» kom ut på singelen «Dead Man Walking» i mars 1997.
 Denne jungle-miksen vart ofte spelt på konsertane under dance-settet på Earthling-turneen. Ein av desse versjonane kom ut på konsertalbumet LiveAndWell.com.
 Den musikalske introen vart nytta som kjenningsmelodi til den svenske serien Beck.

Andre versjonar
 Sybil Vane – .2 Contamination: A Tribute to David Bowie (2006)
 Müslüm Gürses – Aşk Tesadüfleri Sever  (2006) (med tyrkisk tekst som «Kış Oldum»)
 Thomas Truax – Songs from the films of David Lynch (2009)
 Get well soon – Vexations (ltd. Deluxe Edt. (2010)
 Jessica 6 (tidlegare Hercules and Love Affair) – We Were So Turned On: A Tribute to David Bowie

Kjelder

Denne artikkelen bygger på «I'm Deranged» frå ,  den 16. september 2021. 
 oppgav desse kjeldene:

Bakgrunnsstoff
 

Songar frå 1995
David Bowie-songar
Songar skrivne av David Bowie
Songar skrivne av Brian Eno
Songar produserte av Brian Eno
Songar produserte av David Bowie
Yossi Fine

Joseph Thomas Fine (), med artistnamnet Yossi Fine, er ein israelsk bassist og produsent. Han er frontmann i gruppa Ex-Centric Sound System, som spelar verdsmusikk, funk og reggae.

I 1985 flytta han til New York City og spelte med ei rekkje artistar i byen, og ofte med Gil Evans Orchestra frå 1985 til 1991. I 1991 vart han nominert til Grammyprisen for songen hans «Always Knows». Fine flytta attende til Israel i 1995. I 1997 skipa han Ex-Centric Sound System med trommeslagaren Michael Avgil og tre ghanesiske songarar, Nana Dadzie, Adevo Savour og Benjamin Kouleho.

Fine har arbeidd mykje med den maliiske gitaristen Vieux Farka Touré. Fine spelte bass i The Touré-Raichel Collective, eit samarbeid mellom Touré og Idan Raichel. 

Fine har òg spelt med og produsert musikk for musikarar som Naughty By Nature (og skapte basslinja på hitsingelen deira «Hip Hop Hooray» i 1993), Gil Evans, John Scofield, Kenny Kirkland, Lou Reed, Rubén Blades, Stanley Jordan, Me'shell Ndegeocello, David Bowie, Brian Eno, Anthony B, Karsh Kale, Cheb i Sabbah, Antibalas, Hassan Hakmoun, Hadag Nahash, Ofra Haza, Noa og Hamsa Lila.

Utvald diskografi

Yossi Fine & Ben Aylon
 Blue Desert (2018, Blue Desert Music)

Solo
 Live in Jerusalem (2007, EXS Music)
 «Peace Is the Answer» (singel) – Skyler Jett & Yossi Fine (2012, First Kiss Records)

Med Ex-Centric Sound System
 Electric Voodooland (2000, Relativity)
 West Nile Funk (2004, IndieLand/EXS)
 Afro Riddim Sessions, Vol. 1 (2006, In the Pocket Records)
 Live In San Francisco (2010, Avila Street Records)
 Premixes (2011, Avila Street Records)
 Re Spect (5-CD box set) (2011, Avila Street Records)

Som gjestartist (bass)
 Rubén Blades – Nothing But the Truth (1988, Wounded Bird Records)
 Stanley Jordan – Cornucopia (1990, Blue Note Records)
 David Bowie – Outside (1995, Arista/BMG)
 Noa – Calling (1996, Geffen Records)
 Karsh Kale – Realize (2001, Six Degrees Records)
 Deepak Chopra – A Gift of Love, Vol. 2 (2002, Tommy Boy Records)
 Karsh Kale – Broken English (2006, Six Degrees Records)
 Cheb i Sabbah – Devotion (2008, Six Degrees Records)
 Vieux Farka Touré – Fondo (2009, Six Degrees Records)
 Vieux Farka Touré – Live (2010, Six Degrees Records)
 The Touré-Raichel Collective – The Tel Aviv Session (2012, Cumbancha)

Produsent
 Shabak Samech - Shabak (1995, NMC)
 Shabak Samech - Be'atifa Shel Mamtak (1997, NMC) (trans: In A Candy Wrapper)
 Emil Zrihan – Ashkelon (1999, Piranha)
 Hamsa Lila – Gathering One (2003, BRG)
 Hadag Nahash – Lazuz (2003, Levantini)
 Hadag Nahash – Homer Mekomi (2004, Levantini)
 Eljuri - «En Paz» (2008, Manovill Records)
 Vieux Farka Touré – Fondo (2009, Six Degrees Records)
 Hadag Nahash – 6 (2010, HaTav HaShmini)

Kjelder

Denne artikkelen bygger på «Yossi Fine» frå ,  den 16. september 2021. 
 oppgav desse kjeldene:

Bakgrunnsstoff
 Offisiell nettstad

Israelske bassistar
Folk frå Paris
Members Only-medlemmar
Kevin Armstrong

Kevin Armstrong () er ein engelsk gitarist, plateprodusent og låtskrivar, mest kjend for arbeidet sitt med David Bowie, Iggy Pop og Morrissey.

Armstrong spelte med Thomas Dolby på dei to første albuma hans, The Golden Age of Wireless og The Flat Earth.

Armstrong samarbeidde med David Bowie på musikken for filmen Absolute Beginners. Han spelte òg i bandet til Bowie for Live Aid i 1985 og på songen «Dancing In The Street» med David Bowie og Mick Jagger.

Han spelte gitar på Iggy Pop-albumet Blah Blah Blah i 1986 og var musikalsk leiar for verdsturneen hans i 1986-1987.

Armstrong vart med i bandet til Steve Nieve for Jonathan Ross-showet The Last Resort for to sesongar i 1989 og akkompagnerte Paul McCartney

I 1989 spurte Bowie Armstrong om å bli med Tin Machine som det femte medlemmet etter at han spelte på debutalbumet deira. I 1992 var han medlåtskrivar på tittelsporet til Bowie-albumet Outside som kom ut i 1995.

Armstrong var medlåtskrivar («Piccadilly Palare», «He Knows I'd Love To See Him» og «Oh Phoney») og gitarist for Morrissey på somme av innspelingane for albumet Bona Drag.

I 2007 var han gitarist på verdsturneen til Sinéad O'Connor og i 2010 spelte han på nye songar med Thomas Dolby og spelte på verdsturneen hans i 2012. I 2015-2016 leia han bandet for verdsturneen til Iggy Pop.

Kjelder

Denne artikkelen bygger på «Kevin Armstrong» frå ,  den 16. september 2021. 
 oppgav desse kjeldene:

Engelske rockegitaristar
Folk frå Farnborough i London
Outside sommarfestivalturné

Outside sommarfestivalturné var ein konsertturné av David Bowie. Turneen var eit framhald av Outside-turneen, som enda i februar 1996. Denne turneen starta i Nippon Budokan i Tokyo i Japan den 4. juni 1996. Turnébandet vart redusert frå den førre turneen og denne turneen vitja Japan, Russland og ei rekkje sommarfestivalar i Europa. Dei fire konsertane i Nord-Amerika vart kalla «The East Coast Ballroom Tour.»

Bakgrunn
Konserten i konserthallen i Kreml den 18. juni 1996 vart spelt inn og 50 minuttar av konserten vart sidan sendt på russisk fjernsyn. Heile konserten 22. juni på Loreley-festivalen vart sendt på tysk TV (Rockpalast) og utdrag frå konserten på Phoenixfestivalen den 22. juli vart sendt på britisk fjernsyn medan BBC Radio sende seks songar frå konserten. Ein song frå denne konserten, «The Hearts Filthy Lesson», kom ut på konsertalbumet LiveAndWell.com (1999/2021). Konertane i Tel Aviv og Balingen vart begge sende på radio i desse landa.

Gardeoben for Bowie og bandet på denne turneen vart designa av den kritikarroste britiske designaren Alexander McQueen.

Setliste
Denne setlista er representativ for konserten 25. juni 1996 i Toulon i Frankrike. Han er ikkje representativ for alle konertane på turneen. 

«The Motel»
«Look Back in Anger»
«Scary Monsters (And Super Creeps)»
«Strangers When We Meet»
«The Hearts Filthy Lesson»
«Outside»
«Aladdin Sane (1913–1938–197?)»
«Andy Warhol»
«The Voyeur of Utter Destruction (as Beauty)»
«The Man Who Sold the World»
«A Small Plot of Land»
«Telling Lies»
«Hallo Spaceboy»
«Breaking Glass»
«Baby Universal»
«Jump They Say»
«Lust for Life»
«Under Pressure»
«"Heroes"»
Ekstranummer
«White Light/White Heat»
«Moonage Daydream»
«All the Young Dudes»

Songar

The Man Who Sold the World
«The Man Who Sold the World»

Hunky Dory
«Andy Warhol»

The Rise and Fall of Ziggy Stardust and the Spiders from Mars
«Moonage Daydream»

Aladdin Sane
«Aladdin Sane (1913-1938-197?)»

Live Santa Monica '72
«My Death»

Ziggy Stardust: The Motion Picture
«White Light/White Heat»

Diamond Dogs
«Diamond Dogs»

Low
«Breaking Glass»

"Heroes"
«"Heroes"»

Lodger
«Look Back in Anger»

Scary Monsters (and Super Creeps)
«Scary Monsters (and Super Creeps)»
«Teenage Wildlife»

Tin Machine II
«Baby Universal»

Black Tie White Noise
«Jump They Say»

Outside
«Outside»
«The Hearts Filthy Lesson»
«A Small Plot of Land»
«Hallo Spaceboy»
«The Motel»
«I Have Not Been to Oxford Town»
«The Voyeur of Utter Destruction (as Beauty)»
«We Prick You»
«Strangers When We Meet»

Earthling
«Little Wonder»
«Seven Years in Tibet»
«Telling Lies»

Andre
«All the Young Dudes»
«Lust for Life»
«Under Pressure»

}}

Konsertar

Avlyste konsertar

Turnéband
David Bowie - vokal
Reeves Gabrels - gitar, korvokal
Gail Ann Dorsey - bassgitar, vokal
Zack Alford - trommer
Mike Garson - klaverinstrument, korvokal

Kjelder

Denne artikkelen bygger på «Outside sommarfestivalturné» frå ,  den 16. september 2021. 
 oppgav desse kjeldene:

Konsertturnear i 1996
David Bowie-turnear
Ouvrez le Chien (Live Dallas 95)

Ouvrez le Chien (Live Dallas 95) er eit konsertalbum av den engelske musikaren David Bowie med opptak frå oktober 1995, gjeve ut i juli 2020. 

Opptaket dokumenterte ein av konsertane under Outside-turneen, den 13. oktober 1995 på Starplex Amphitheater i Dallas i Texas. Albumet kom ut på digitale plattformer i juli 2020 og på CD- og vinyl 30. oktober 2020. Den digitale utgåva inneheld òg to konsertopptak frå konserten i Birmingham frå same konserten. Ouvrez le Chien nådde 32. plassen på den britiske albumlista. Albumet var ein del av ein plateboks på seks plater kalla Brilliant Live Adventures.

Innhald

Medverkande
David Bowie  – vokal
Reeves Gabrels – gitar
Carlos Alomar – gitar, korvokal
Gail Ann Dorsey – bassgitar, vokal
Zack Alford  – trommer
Mike Garson – piano
Peter Schwartz  – synthesizer, musikalsk leiar
George Simms  – korvokal, klaverinstrument

Kjelder

Konsertalbum frå 2020
Konsertalbum av David Bowie
Parlophone-album
Lene Espegren

Lene Espegren () er ein norsk tidlegare friidrettsutøvar frå Lillesand i Aust-Agder. Ho vart åtte gongar norsk meister i tresteghopp og fire gongar lengdehopp. I 1999 sette ho norsk rekord i tresteghopp med 13,83 meter, gjeldande landsrekord også i 2021.

Aktiv
I tida 1992-2001 var Espegren den dominante tresteghopparen på kvinnesida i Noreg. Ho vart noregsmeister i øvinga 1992-93, 1995-96 og 1998-2001. Åra 1996, 1998, 1999 og 2000 vann ho også gullmedaljen i lengdeøvinga ved noregsmeisterskapen. Perioden 1991-2001 sanka Espegren 10 NM-medaljar i tresteg og 6 i lengdehopp. Under NM i friidrett 1995 kneip ho bronsemedaljen i 100 meter hekk.

I 1995-sesongen sette elles Espegren personbeste på korthekken med 13,99 sekund. Sommaren 1999 var ho i sitt livs beste form. Under C-Europacupen for landslag helga 5.–6. juni representerte ho Noreg både i tresteghopp og lengdehopp. Landskampen fann stad i Pula i Kroatia, der Espegren om laurdagen sette norsk rekord i tresteg med 13,83 meter. Sundagen presterte ho livsbeste i lengdehopp med 6,34 meter. I NM i friidrett 1999 på Byrkjelo vann ho to gullmedaljar etter eit tresteghopp som målte 13,97 m og eit lengdehopp på 6,37 m, begge med for mykje medvind til at det vart rekord av.

Espegren var medlem i Lillesand IL til 1993, deretter IK Tjalve 1994-99 og SK Vidar 2000-01.

Kjelder
friidrett.no

Norske friidrettsutøvarar
Norske lengdehopparar
Norske tresteghopparar
Norske hekkeløparar
Noregsmeistrar i friidrett
Folk frå Lillesand
NM i turn 1966 for kvinner

Noregsmeisterskapen i turn 1966 for kvinner vart arrangert i Holmenhallen på Gjøvik helga 
2.–3. juli 1966. Deltakarane tevla i firkamp etter sjølvvalde program i dei fire ordinære øvingane; bom, frittståande, hopp og skranke.

Firkamp

Kjelder
Sandefjords Blad 4. juli 1966

Noregsmeisterskap i 1966
Noregsmeisterskap i turn
Idrettstilskipingar i Innlandet
Idrett i Gjøvik
Go, Dog. Go!

Go, Dog. Go! (norsk tittel: Bånn gass, hund!) er ein amerikansk-kanadisk animert komiserie skapt av Adam Peltzman for Netflix. Serien har gått sidan  26. januar 2021.

Kjelder

Bakgrunnsstoff 

 
 
 

Fjernsynsseriar frå 2020-åra
Netflix
USA-amerikanske fjernsynsseriar
Kanadiske fjernsynsseriar
Tete Lidbom

Tete Andreas Lidbom () er ein norsk radioprogramleiar. Lidbom er programleiar i fotballpodkasten Heia Fotball saman med Sven Bisgaard Sundet. Han var òg programleiar i underhaldingsprogrammet Norske tilstander på NRK P3. Tidlegare har han jobba som musikkprodusent for Urørt i P3 og musikkprogrammet Tete. Frå 2009 til 2011 spelte Lidbom trommer i punkbandet Disko Violente.

Hausten 2019 og 2020 var Lidbom programleiar for P3-aksjonen, saman med høvesvis Ronny Brede Aase, Markus Neby, Adelina Ibishi, Martin Lepperød og Ingrid Simensen.

Lidbom gjekk på Strinda videregående skole og har studert ved Norges teknisk-naturvitenskapelige universitet.

Kjelder 

Denne artikkelen er basert på ei omsetjing av artikkelen «Tete Lidbom» frå ,  den 17. september 2021.

Bakgrunnsstoff 
 

Programleiarar for NRK
Folk frå Trondheim
Sven Bisgaard Sundet

Sven Bisgaard Sundet () er ein norsk radioprogramleiar. Han er kjend som programleiar i podkasten Heia Fotball, saman med Tete Lidbom. Han er òg kjend frå radioprogram som Banden og Verdens Rikeste Land på NRK P3.

I 2015 var Sundet ein av medforfattarane på Webjørn S. Espeland sin bok 33 utrolige nordmenn, som vart gjeven ut på Aschehoug forlag.  

Frå juni 2019 til desember 2020 var Sundet programleiar for radioprogrammet Freddan på NRK P1, saman med Torfinn Borkhus.

Kjelder 

Denne artikkelen er basert på ei omsetjing av artikkelen «Sven Bisgaard Sundet» frå ,  den 17. september 2021.

Bakgrunnsstoff 
 

Programleiarar for NRK
Folk frå Mandal
No Trendy Réchauffé (Live Birmingham 95)

No Trendy Réchauffé (Live Birmingham 95) er eit konsertalbum av den engelske musikaren David Bowie, gjeve ut 20. november 2020. Konsertopptaket på albumet er frå ein konsert den 13. desember 1995 i National Exhibition Centre (Hall 5) i Birmingham i England, kalla Big Twix Mix Show, der òg Alanis Morissette, Lightning Seeds og Echobelly spelte som oppvarmingsartistar. Konserten vart filma av BBC TV og utdrag vart kringkasta seinare. To songar frå konserten, «Under Pressure» og «Moonage Daydream», vart gjevne ut som B-sider til Bowie-singelen «Hallo Spaceboy» i 1996 i tillegg til bonusspor på konsertalbumet Ouvre le Chien (Live Dallas 95), som kom ut nokre månader før. Seint i 2020 vart det annonsert at heile konserten til Bowie kom til å kome ut på No Trendy Réchauffé (Live Birmingham 95). 

Konserten inneheld to framføringar av «Hallo Spaceboy». Den eine av desse var meint å nyttast som video for den offisielle singelen, men dette vart skrinlagd då Pet Shop Boys remiksa singelen i staden.  Bowie-biografen Nicholas Pegg kalla albumet «heilt fantastisk. Stramme, presserande, muskuløse versjonar av «Scary Monsters», «Hallo Spaceboy», «The Voyeur», «Oxford Town». Kanskje det beste bandet han nokon sinne hadde.» «No trendy réchauffé» er ei lita tekstlinje henta frå songen «Strangers When We Meet», som var med på setlista til konserten. Albumet kom òg ut i plateboksen Brilliant Live Adventures.

No Trendy Réchauffé nådde 43. plassen på den skotske albumlista.

Innhald

Medverkande
David Bowie  – vokal
Reeves Gabrels – gitar
Carlos Alomar – gitar, korvokal
Gail Ann Dorsey – bassgitar, vokal
Zack Alford  – trommer
Mike Garson – piano
Peter Schwartz  – synthesizer, musikalsk leiar
George Simms  – korvokal, klaverinstrument

Kjelder

Konsertalbum frå 2020
Konsertalbum av David Bowie
Parlophone-album